### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 16. december 2020 har vedtaget Magistratens indstilling i overensstemmelse med erklæring fra Børn og Unge-udvalget af 9. december 2020.

### Resumé

Med den nye bekendtgørelse om kvalitetsrapporter i folkeskolen er der kommet krav om yderligere oplysninger i kvalitetsrapporten til Byrådet.

Der er krav om, at kvalitetsrapporten fremadrettet indeholder en redegørelse for skolernes praksis for afkortning af skoledagens længde.

I tillægget til kvalitetsopfølgningen (bilag 1) redegøres der således for skolernes afkortning af undervisningen ved konvertering af understøttende undervisning til to-voksenordning og andre aktiviteter. Redegørelsen omfatter skoleåret 2019/20, og sætter bl.a. fokus på, hvad de frigivne ressourcer i undervisningen er blevet konverteret til.

Skolerne har gode erfaringer med at afkorte skoledagen ved at konvertere den understøttende undervisning til fx to-voksenordninger. Det er positivt, at skoleledere og skolebestyrelser kan beslutte, hvordan kræfterne bedst bruges lokalt.

### Indstilling

Det indstilles:

At 1) tillæg til kvalitetsopfølgningen 2020 på 6-18-årsområdet godkendes.

### Sagens forløb

28-10-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-11-2020 Magistraten
Fremsendes til [adresse] med bemærkning, at Magistraten i mødet den 2. november 2020 anbefaler, at byrådet tiltræder Magistratsafdelingen for Børn og Unges indstilling af 19. oktober 2020.
 18-11-2020 Aarhus Byråd
Sagens behandling blev udsat i byrådets møde den 18. november 2020.
 02-12-2020 [adresse]
Fremsendes til Børn og Unge-udvalget til behandling i henhold til beslutning i byrådets møde den 2. december 2020.
 09-12-2020 Børn og Unge-udvalget

Katrine Berg, Hjalte Eriksen, Bøje Østergaard, Paula Henriksen, Beth Lauritsen og Stina Mortensen kunne tiltræde indstillingen i overensstemmelse med Magistratens anbefaling.

Silje Friis kunne tiltræde indstillingen med følgende bemærkning:

Konvertering bør primært ske til to-voksenordning, hvor børnene får to lærer, der er aktive i de relevante undervisningstimer.

 16-12-2020 Aarhus Byråd
Tilbagesendes Magistratsafdelingen for Børn og Unge med bemærkning, at byrådet i sit møde den 16. december 2020 har vedtaget Magistratens indstilling i overensstemmelse med erklæring fra Børn og Unge-udvalget af 9. december 2020.